《送欧阳令之任粤中》
宋代·薛敏思

大堤二月柳初舒，秣马飘然别故庐。自取通才分剧邑，谁怜修路奉除书。

绿蕉丹荔千山度，瘴雨蛮烟百粤居。此去县中花事好，早将佳绩报双鱼。

作者简介：薛敏思，四明（今浙江宁波）人。朋龟从子。孝宗隆兴元年（一一六三）进士（《乾道四明图经》卷一二）。官至尚书。有《听松阁集》八卷，已佚。事见《甬上宋元诗略》卷六。